บาทเปิด 29.97/99 บาทต่อดอลลาร์ แข็งค่าเล็กน้อย
เงินบาทเปิดตลาด 29.97/99 บาทต่อดอลลาร์ แข็งค่าเล็กน้อย นักลงทุนจับตาพิธีสาบานตนประธานาธิบดีสหรัฐคนใหม่
20 ม.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.97/99 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 30.03/07 บาท/ดอลลาร์
เช้านี้เงินบาทเปิดมาแข็งค่าเล็กน้อยจากเย็นวาน โดยปัจจัยที่นักลงทุนติดตาม คือ สถานการณ์ทางการเมืองในสหรัฐฯ โดยเฉพาะที่จะมีพิธีสาบานตนเพื่อเข้ารับตำแหน่งประธานาธิบดีคนใหม่ของนายโจ ไบเดน ขณะที่สถานการณ์การระบาดของไวรัสโควิด-19 ในทั่วโลกก็ยังเป็นปัจจัยที่ต้องติดตามต่อเช่นกัน
นักบริหารเงิน คาดว่า วันนี้เงินบาทจะเคลื่อนไหวในกรอบ 29.95-30.00 บาท/ดอลลาร์